Source: http://docplayer.fi/17255236-Kysymykset-vastaukset-ja-tarjouspyyntoon-tehdyt-muutokset-1048-02-08-00-2012.html
Timestamp: 2018-07-16 23:15:39+00:00
Document Index: 2307519

Matched Legal Cases: ['kko ', 'kko ', 'kko ', 'kko ', 'kko ', 'kko ']

KYSYMYKSET, VASTAUKSET JA TARJOUSPYYNTÖÖN TEHDYT MUUTOKSET 1048/ / PDF
KYSYMYKSET, VASTAUKSET JA TARJOUSPYYNTÖÖN TEHDYT MUUTOKSET 1048/ /2012
Download "KYSYMYKSET, VASTAUKSET JA TARJOUSPYYNTÖÖN TEHDYT MUUTOKSET 1048/02.08.00/2012"
1 KYSYMYKSET, VASTAUKSET JA TARJOUSPYYNTÖÖN TEHDYT MUUTOKSET 1048/ /2012 Kysymys 1 Koskeeko tarjouspyyntö koulukalusteiden osalta erikoisluokkien eli teknisen työn, tekstiilityön, kuvataiteen ja luonnontieteiden tilojen irtokalusteita? (Esim. levyvaunut, levitettävät oppilaspöydät, siirrettävät vetokaapit, kemikaalijätevaunut)? Vastaus 1 Pöytien, tuolien, kaappien ja säilyttämien osalta koskee, mutta erikoiskalusteet esim. vetokaapit eivät kuulu tähän kilpailutukseen. Kysymys 2 Tarjouspyynnön kohta Tarjousten vertailu kirjoitetaan - tarjoajan on liitettävä tarjoukseensa luettelo Suomessa käytössä olevista myymälä/näyttely-tiloista, joissa asiakkaan on mahdollista tarjousten vertailuaikana sekä sopimuskauden aikana tutustua Toimittajan valikoimaan. Onko toimittajan mahdollista osoittaa toiminnassa olevia tuotteiden käyttökohteita käyntikohteiksi, joissa hankintatahon edustajien on mahdollista vierailla toimittajan ja kohteen kanssa yhteisesti sopien? Vastaus 2 Toiminnassa olevia tuotteiden käyttökohteita ei lasketa myymälä/näyttelytilaksi. Tarjouspyynnön mukaisesti tarjoajan on liitettävä tarjoukseensa luettelo Suomessa käytössä olevista myymälä-/näyttelytiloista. Kysymys 3 Onko tässä useamman toimittajan puitejärjestelyssä käytössä ns. ranking-malli eli tuotteet tilataan sopimuskaudella halvimmalta toimittajalta paitsi puitejärjestelyn sisäisessä kevennetyssä kilpailutuksessa, jossa voidaan käyttää laadullisia vertailutekijöitä? Vastaus 3 Ei ole ranking-mallia. Yli euron (alv 0 %) tilaukset tullaan kilpailuttamaan kevennetyllä menettelyllä (puitejärjestelyn sisäinen kevennetty kilpailutus). Alle euron tilaukset Asiakas tekee tilauksen kannalta soveltuvimmalta toimittajalta. Kysymys 4 Kohta Tarjouksen hintatiedot Mitä tuotteita halutaan olevan koekäytettävissä? Vastaus 4 Koekäyttömahdollisuutta tarvitaan lähinnä tuolien osalta. Muitakin tuotteita saatetaan joskus tarvita koekäyttöön. Isoja kalusteita ei edellytetä kuitenkaan toimitettavan koekäyttöön. Kysymys 5 Mikä hintaliitteen 4 kohdista on kohta, jonka perusteella tuoterivien vertailu tehdään? Vastaus 5 Vertailuhintana käytetään tuotteen nettohintaa (alv 0%). Kysymys 6 Hinnastot: - Riittääkö että ilmoitetaan tarjottavien tuotteiden ohjehinnat ja alennus % ko. valmistajan tuotteista? - Sallitaanko useampi kuin yksi alennusprosentti koko hinnaston osalta? - Tarkoitetaanko hinnastolla tarjoajan koko malliston kattavaa julkisesti saatavilla olevaa hinnastoa?
2 - Miten tarjouksen pyytäjä varmistaa, että kaikkien toimittajan hinnastot, joista kukin toimittaja laskee alennukset, ovat yleisiä, julkisia hinnastoja eivätkä vain tätä kilpailutusta varten luotuja? Vastaus 6 Hinnaston on sisällettävä vähintään tarjottavien tuotteiden ohjehinnat ja alennus %. Alennusprosentteja voi olla useampia esim. tuoteryhmittäin, mutta alennuksen on oltava laskettu tarjoajan hinnaston hinnoista ja saman alennusprosentin mukaan on hinnoiteltava myös muut vastaavantyyppiset kalusteet sopimuskauden aikana. Koska myös muita kuin kilpailutuksessa olevia tuotteita tilataan sopimuskauden aikana, on suositeltavaa liittää tarjoukseen mahdollisimman kattava hinnasto. Tarjouspyynnössä ei ole määritelty täytyykö hinnasto olla yleisesti saatavilla vai onko se asiakaskohtaisesti räätälöity. Kysymys 7 Tarjoajan tulee ilmoittaa se alennusprosentti, jonka perusteella tarjotun tuotteen hinta on laskettu. Alennuksen on oltava laskettu tarjoajan hinnaston hinnoista ja saman alennusprosentin mukaan on hinnoiteltava myös muut vastaavantyyppiset kalusteet sopimuskauden aikana. Koska tarjottavien tuoteryhmien sisällä esiintyy tuotteita, jotka eivät sisälly toimittajan oman vakiomalliston hinnastoon (esim. oleskelutilojen kalusteet - säkkituoli), ja eri täydentävien toimittajien hinnastot pohjautuvat erilaisiin hinnoittelurakenteisiin ja siten myönnettävät alennukset tarjottavan tuoteryhmän sisällä poikkeavat toisistaan, on vaatimus vain yhdestä alennusprosentista ongelmallinen. Onko mahdollista, että tarjottavan tuoteryhmän (A, B, C jne) sisällä olisi mahdollista tarjota tuotteita käyttäen esim. 2 eri alennusprosenttia: alennus x% koskien valmistajan omia vakiotuotteita ja alennus y% koskien muita täydentäviä tuotteita? Vastaus 7 Alennus %:lla tarkoitetaan tarjotun tuotteen alennusprosenttia ja saman alennusprosentin mukaan on hinnoiteltava myös muut vastaavantyyppiset kalusteet sopimuskauden aikana. Erityyppisillä tuotteilla voi olla eri alennusprosentti. Jos kyseessä samantyyppinen tuote, joista osa on omaa tuotantoa ja osa on välitettävää tuotetta, niin voidaan antaa eri alennusprosentti välitettäville tuotteille, koska välitettävät tuotteet eivät ole täysin rinnastettavissa valmistajan omiin vakiotuotteisiin. Kysymys 8 Tarjouksen hintatiedot: alle 1500 euron tilauksissa kalusteiden toimitus ei sisälly hintaan eli näissä rahti voidaan lisätä tilaukseen? Ilmeisesti kalusteiden asennus tulee sisältyä kaikkiin hintoihin, myös alle 1500 euron tilauksiin? Vastaus 8 Toimittaja voi sopimuskaudella veloittaa alle 1500 euron (alv 0%) arvoisista tilauksista pientoimituslisää (rahtia) enintään 70 eur (alv 0 %). Kalusteiden hintaan, myös alle 1500 tilauksiin, tulee sisältyä kalusteiden asentaminen. Kysymys 9 Viivästyssakko on määritetty suuruudeltaan 5% jokaiselta alkavalta 7 vuorokauden pituiselta ajanjaksolta, jolla toimittaja ylittää sovitun toimitusajan. Ehdotamme hankinnassa käytettäväksi JYSE 2009 Tavarat mukaista viivästyssakkoa tai enintään JYSE mukaisen sakon kaksinkertaistamista (2%).
3 Vastaus 9 Jyse 2009 TAVARAT ehtoja sovelletaan vain niiltä osin kuin tässä sopimuksessa ei ole toisin sovittu. Viivästyssakko on keskeisten sopimusehtojen mukaan suuruudeltaan 5 prosenttia jokaiselta alkavalta 7 vuorokauden pituiselta ajanjaksolta. Sopimusehdot ovat ehdottomia vaatimuksia eikä niihin saa tehdä muutoksia. Tarjoaja ei voi esittää omia sopimusehtoja tarjouksessaan. Täten Jyse 2009 TAVARAT mukaista 1 % viivästyssakkoa ei hyväksytä. Kysymys 10 Tarjoajalta edellytetään riittävää kokemusta irtokalusteiden toimituksista ja tarjoukseen on liitettävä referenssitiedot kolmesta väh arvoisesta toimituksesta 2 vuoden ajalta. Edellytetäänkö kolmea referenssiä kunkin tarjottavan tuoteryhmän osalta erikseen, esim. 3 toimistokohdetta, 3 oleskelutilan kohdetta, 3 koulukohdetta? Vastaus 10 Referenssejä ei edellytetä jokaisesta tuoteryhmästä. 3 kpl on irtokalustereferenssien yhteenlaskettu määrä. Kysymys 11 Tuoteryhmässä tehdään rivikohtainen vertailu ja mikäli tarjoaja ei tarjoa jotain kalusteryhmään kuuluvaa kalustetta, saa riviltä 0 pistettä. Tehdäänkö päätös tuoteryhmäkohtaisella tasolla eli tarjoajan tulisi tarjota mahdollisimman monta ryhmään kuuluvaa tuotetta pärjätäkseen vertailussa? Vastaus 11 Päätös tehdään tuoteryhmäkohtaisesti. Eli tarjoajan tulisi tarjota mahdollisimman monta tuoteryhmään kuuluvaa tuotetta pärjätäkseen vertailussa. Kysymys 12 Liite 3, Puun ja puuhun perustuvien materiaalien vaatimukset: Mitä tai ketä tarkoitetaan sanalla taho jonka joku taho on arvioinut joko luontoympäristön tai käyttötarkoituksen takia suojelun arvoiseksi Vastaus 12 Taholla tarkoitetaan tässä tapauksessa viranomaista ym. julkista tahoa, joka on arvioinut metsäalueen joko ympäristön tai luontoympäristön käyttötarkoituksen takia suojelun arvoiseksi. Kysymys 13 Liitteessä 4 (tuotteet sisältävä taulukko) pyydetään ilmoittamaan SFS/EN testien todistusnumerot (mallitäyttökohdassa oli nro 12). Mitä tällä tarkoitetaan? Tarkoitetaanko ao. tuotteen testauksessa käytetyn standardin/direktiivin numeroa? (mainittu liitteen 3, kohdassa 7.) Vastaus 13 Hintaliitteestä (liite 4) poistettu kohta SFS/EN testien todistukset nro. Em. todistus on toimitettava erikseen pyydettäessä ja täten todistuksia ei tarvitse tarjouksen mukana toimittaa. Kysymys 14 Tarkentavat kysymykset/liite 5, Keskeiset sopimusehdot Kohta 6 Asiakkaan vastuut: toivomme, että asiakkaan vastuisiin lisätään: vastaanottaa tuotteet sovitun toimitusajan mukaisesti.
4 Kohta 18 Viivästyssakko: edellä esitetyn mukaisesti tähän kohtaan lisäys: Mikäli tilaaja ei sovittuna toimitusajankohtana otakaan kalusteita vastaan, on toimittajalla oikeus veloittaa ylimääräiset välittömät toimitus- ja varastointikustannukset. Kohta 11 Toimitusehto: tähän kohtaan lisätään kalusteiden asennuksesta: Hinta sisältää tilauksen mukaisten kalusteiden kertaluonteisen asennuksen, vapaaseen ja keskeytymättömän asennustyön vaatimaan tilaan, arkisin Vastaus 14 Tarjoajan on tutustuttava huolellisesti liitteen 5 sopimusehtoihin. Sopimusehdot ovat ehdottomia vaatimuksia eikä niihin saa tehdä muutoksia. Tarjoaja ei voi esittää omia sopimusehtoja tarjouksessaan. Liitteeseen 5, kohta 6 Asiakkaan vastuuseen lisätään lause: - vastaanottaa tuotteet sovitun toimitusajan mukaisesti. Liitteen 5 Kohta 18 ei muuteta, mutta em. tilanteessa on sopimusrikkomus kyseessä ja siten toimittajalla on oikeus saada vahingonkorvausta toisen sopijapuolen sopimusrikkomuksesta aiheutuneesta välittömästä vahingosta (katso Jyse 2009 TAVARAT, kohta 14). Kohta 11: Liitteen 5 kohdassa 8 mainitaan, että asennuksen tulee sisältyä hintaan. Kun toimittaja asentaa kalusteet käyttökuntoon, niin he myös vastaavat työntekijän turvallisuudesta (työturvallisuuslaki). Kaupunki ei voi hyväksyä esim. seinään kiinnittämättömiä korkeita säilytyskaappeja. Jos kaappeihin on asennettu kaatumisen esto ja se on katsottu turvalliseksi, niin olemme sen hyväksyneet. Toimittajan tulee hinnoitella tuotteet niin, että seinään asennus sisältyy hintaan. Kohta 11 ei tehdä täsmennystä, koska asennuksesta on vaatimus sopimuksen kohdassa 8. Kysymys 15 Käyttöohjeet: Riittääkö käyttöohjeet tuotteille jossa on toiminnallisia ominaisuuksia tai säätöominaisuuksia esim. työtuoli ja sähkösäätöpöytä. Vastaus 15 Käyttöohjeet on oltava helposti saatavilla myös niistä tuotteista, joihin sisältyy ylläpito-ohjeita tai erityisohjeita eri materiaaleille. Kysymys 16 Liitteessä 4, kohdat A3-A4 Työpöydät, säätöväli: tarjouspyynnössä säätöväli on cm. Päteekö +/- 10%:n säätö säätöväliin? Sallitaanko pöydät tarjottavan säätövälillä mm? Vastaus 16 Säätöväli voi olla tarjouspyynnön mukaisesti myös laajempi. Säätöväli on oltava cm +/- 10%. Esim. säätöväli mm täyttää vaatimuksen +/-10% toleranssin johdosta. Kysymys 17 Liite 4: A5 neuvottelupöytä, suorakaide: polttomaalatut suorat metallijalat onko kuvan mukainen pukkijalusta vaatimusten mukainen? Pyydetty kansikoko 110 x 210 cm täyttääkö vakiokantemme 210 x 90 cm vaatimukset, vaikka syvyysmitta alittaa pyydetyn mitan yli 10 %? Voiko tarjottavassa vakiomittaisessa, muuten määritykset täyttävässä pöydässä olla pyöristetyt kulmat?
5 Vastaus 17 Kuvan mukaiset jalat, pöydän koko 110 x 210 ja kulmien pyöristykset eivät vastaa tarjouspyynnön vaatimuksia. Kysymys 18 Liite 4: A7 Laatikosto, A10 vaatekaappi, sekä säilyttimet A11, A13, A15. Edellytetäänkö näissä, että sekä säilyttimien että laatikoston rungot ja etusarjat ovat viilutetut? Vastaus 18 Kyllä, säilyttimien että laatikoston rungot ja etusarjat tulee olla viilutetut. Laminaatti tai melamiini ei täytä vaatimusta. Kysymys 19 Liitteessä 4, kohta A8 laatikot: pyydetty vakio laminaatilla - riittääkö melamiini joka on yleinen laatikoiden pinnoitemateriaali (laminaatti ei ole vakiomateriaali laatikoissa)? Voiko olla kuten A9 => melamiini /laminaatti? Vastaus 19 vaatimusta on täsmennetty laatikoston rungon osalta: runko melamiinia tai laminaattia. Kysymys 20 Liite 4: A9 ja A10 vaatekaappi sokkelilla. Sallitaanko kyseiset vaatekaapit tarjottavan valmistajan vakiosyvyydellä 330 mm? Tai mikäli edellä esitetty ei mahdollista, voimmeko tarjota kyseisen kaapin leveämpänä, 800 mm? Vastaus 20 Vaatimuksena on, että syvyys on 40 cm +/- 10%. Syvyys 330 mm ei täytä vaatimusta. Leveyden osalta vaatimus on 60 cm +/- 10%. Leveys 800 mm ei täytä vaatimusta. Kysymys 21 Liite 4: A11. Voiko olla yksi kiinteä hylly, joka tukevoittaa kaapin rakennetta? Vastaus 21 Kyllä voi olla. Kysymys 22 Liite 4: A14 ja A15: Voiko olla kaksi kiinteää hyllyä, jotka tukevoittaa kaapin rakennetta. Vastaus 22 Kyllä voi olla.
6 Kysymys 23 Mitä tarkoitetaan free float sanalla? Vastaus 23 Free float on työtuolin keinutoiminto, jossa tuolin istuin ja selkänoja liikkuvat täysin toisistaan riippumatta. Kysymys 24 Liite 4 A19 asiakastuoli: voiko verhoilematon istuinkuppi olla polypropyleenimuovia? Sallitaanko tarjottavan muutoin määritysten mukaisesti mutta vakioviilulla? Vastaus 24 Tarjouspyynnössä sanotaan tuotteen A19 kohdalla, että istuimen on oltava laminaattia. Polypropyleenimuovi tai vakioviilu ei täytä vaatimusta. Kysymys 25 Liitteessä 4, kohta A24 neuvottelutuoli: pyydetään kokonaan verhoiltuna - riittääkö että istuin ja selkä ovat verhoiltu etupuolelta vai haetaanko ympäriverhoiltua tuolia? Vastaus 25 Kohdassa A24 kokonaan verhoilulla tarkoitetaan sitä, että tuoli pitää olla ympäriverhoiltu. Istuin- ja selkäosan pelkkä etupuoleinen verhoilu ei täytä kohdassa A24 vaatimusta. Kysymys 26 Liite 4 A25: Voiko olla metallirunkoinen? Vastaus 26 Ei voi olla, koska vaatimuksena on puurunko. Kysymys 27 Liitteessä 4 B1-3 oleskelutilojen kalusteet edellytetään pesunkestävää kangasta, mutta silti sohvakalusteissa verhoilu vaaditaan kiinteänä. - mitä tällä tarkemmin ottaen tarkoitetaan? voiko tarjota nesteitä läpäisemätöntä vedellä pestävissä olevaa kangasta? Vastaus 27 Sohvia voidaan pestä vesihöyryllä paikan päällä, vaikka ei olekaan irrotettava kangaspäällinen. Tuotteen on oltava vesipestävää kangasta. Kysymys 28 Liitteessä 4 tuote A12 ja A13 - -voiko kyseisen 80 cm leveän liukuovikaapin tarjota rulo-ovella, koska liukuovellisessa oviaukko/per puolisko jää niin pieneksi (n cm) ettei se kuulu mallistoon. Ruloovellisessa koko tila aukeaa kerralla eikä toinen puoli jää piiloon. Vastaus 28 Sivulle aukeava rulo-ovi on liukuoven kanssa vastaava ja se täyttää kohdissa A12-A13 liukuovivaatimuksen. Ylöspäin aukeavaa rulo-ovea ei voida pitää vastaavana ja se ei täytä kohdissa A12- A13 vaatimusta.
7 Kysymys 29 Tarjouspyynnön määrityksissä kohdissa A10, A11, A13 ja A15 vakioviilu, kokonaan viilua, kokonaan vakioviilua. Ehdotamme, että määritykset muutetaan/täydennetään kattamaan myös vakiomelamiinin runkomateriaaliksi. Vastaus 29 Määrityksiä ei muuteta. Tarjoajan tarjoamien tuotteiden tulee olla tarjouspyynnön hintaliitteen (liite 4) määrittelyjen mukaisia. Kysymys 30 Liite 4 B1-B3 Tarkoitetaanko pesunkestävyydellä kuiva- vai vesipesua? Vastaus 30 Pesunkestävyydellä tarkoitetaan, että voidaan pestä vesi- ja kuivapesuna. Kysymys 31 Liitteessä 4 tuotteiden määrittelyissä käytetään termejä "puurunko", "puurunkoinen", "puujalat", "massiivipuurunko", "lakattu massiivikoivu" Mitä näillä tarkkaan ottaen tarkoitetaan? Massiivipuuta vai hyväksytäänkö myös viilulaminaattirakenne, joka on teknisesti massiivipuurakennetta lujempi. Tarjouspyynnössä materiaali puujalat, voidaanko tarjota metallijalkaisena (esim. kohdat B1 ja B4)? Vastaus 31 Metallijalkaisia ei voida hyväksyä em. kohdissa. Eikä myöskään viilutettuja. Viilutettu on puuviilulla pinnoitettua kalustelevyä, jota ei voida paljonkaan hioa ja kunnostaa. Massiivipuuta sen sijaan voi hioa ja lakata uudelleen. Kestävän kehityksen vuoksi haetaan massiivipuupintoja. Kysymys 32 Liitteessä 4 tuote B4: Tarjouspyynnössä sohvapöydän korkeus on 45 cm. Vakiokorkeutemme on 50 cm, hyväksytäänkö tarjottavaksi? Onko mahdollista tarjota kyseinen pyöreä pöytä vakiotuotteena metallijaloilla, tai vaihtoehtoisesti puujaloilla, mutta neliön muotoisena mitoiltaan 600 x 600? Vastaus 32 Tarjouspyyntöä on muutettu korkeuden osalta: vaatimus 50 cm. Täten korkeus 50 cm täyttää vaatimuksen. Metallijalkoja ei hyväksytä, koska vaatimuksena on puujalat. Sohvapöydän tulee olla määritysten mukaisesti pyöreä, joten neliön muotoista pöytää ei hyväksytä. Kysymys 33 Liitteessä 4 tuote B5: Tarjouspyynnössä korkean pöydän kannen halkaisija on 50 cm. Lähin vakiomittamme on 60 cm, hyväksytäänkö tarjottavaksi? Sallitaanko tarjottavan vakiokokoisena halk. 700 mm? Vastaus 33 Tarjouspyyntöä on muutettu halkaisijan osalta: vaatimus 60 cm. Täten 60 cm halkaisija täyttää vaatimuksen. Halkaisijaltaan 70 cm tuotetta ei hyväksytä, koska se ylittävää yli 10 % vaatimuksen. Kysymys 34 Liite 4 B6: Voiko istuin ja selkäosa olla laminaatti/viilua?
8 Vastaus 34 Vaatimuksena on laminaatti, joten viilu ei täytä vaatimusta. Kysymys 35 Liitteessä 4 B7, B8 säkkituoli ja säkkituoli, lasten: säkkituoleja ei ole hinnastossamme, voimmeko tarjota yhteistyökumppanin tuotteita? Kuuluvatko säkkituolit kalusteena julkikalusteisiin ja edellytetäänkö niiden läpäisevän siten julkikalusteille asettuja EN normeja? Vastaus 35 Toimittaja voi teettää sopimukseen kuuluvia tehtäviään alihankkijalla. Toimittaja vastaa käyttämänsä alihankkijan osuudesta kuten omastaan. EN normeja ja testivaatimuksia ei vaadita säkkituoleille. Kysymys 36 Liitteessä 4 C2 Pulpetti ilman laatikkoa, jalkarakenne: Tarjouspyynnössä 4 jalkaa Voidaanko tarjota pulpettimallisissa T-jalkatyyppisiä jalkarakenteita? Tarkoitetaanko termillä vakiolaminaatti korkeapainelaminaattia (HPL)? Vastaus 36 Ei voi tarjota T-jalkatyyppistä jalkarakennetta. Kohdassa haetaan oppilaspöytää, jossa ei ole pulpettijalkaa. Tarjouspyyntöä on muutettu materiaalivaatimuksen osalta: on tarjottava korkeapainelaminaattia. Kysymys: Liite 4 C5: pöydän korkeus säädettävissä vähintään 90 cm. Tarkoitetaanko säätöväliä, joka on ylimmillään vähintään 90 cm? Esim. säätöväli cm. Vastaus 37 Kyllä tarkoitetaan. Kysymys 38 Liitteessä 4 C6 Oppilastuoli pulpetille, istuin ja selkä, materiaali: Tarjouspyynnössä lakattua koivua. Voidaanko tarjota laminaattia? Vastaus 38 Istuin- ja selkänojan on oltava lakattua koivua. Laminaatti ei täytä vaatimusta. Kysymys 39 Liitteessä 4 C7: Voiko tuolin tarjota valmistajan vakiomateriaalilla esim. koivuviilu? Vastaus 39 Vaatimuksena on laminaatti, joten koivuviilu ei täytä vaatimusta. Kysymys 40 Liitteessä 4 C8 on vaatimuksena istuin ja selkänoja puuta. Voiko olla laminaattia/ hyväksytäänkö kestävämpi koivulaminaattipinnoite? Vastaus: Istuin- ja selkänojan tulee olla puuta. Koivulaminaatti ei täytä vaatimusta.
9 Kysymys 41 Liitteessä 4 C8 Korkea oppilastuoli, istuin ja selkä materiaali: Tarjouspyynnössä puuta Voidaanko tarjota polypropeenia? Vastaus 41 Tarjouspyynnön liitteen 4 kohdassa C8 vaatimuksena, että istuin ja selkäosa ovat puuta. Polypropeeni ei täytä vaatimusta. Kysymys 42 Liite 4 C9 ja C10: Ryhmätyö/ruokasalin pöytä Määrityksissä toivotaan tuolien ripustusheloja 170x70 cm kokoiseen pöytään. Monelleko tuolille ripustusheloja halutaan, helojen määrää ei tarkennettu? Toisaalta, vakiomallistossamme ripustusheloja ei pystytä asentamaan vastakkaisille paikoille 70 cm syvään pöytään, johtuen pöydän rakenteista / eri tuolityyppien istuinten syvyyksistä (sama ripustushela sopii useampaan tuolityyppiin). Joten sallitaanko pöytä tarjottavan vakiokannella 80 cm syvänä, jolloin ongelma poistuu? Vastaus 42 Tarjouspyyntöä on muutettu: syvyys on 80 cm. Tällöin saadaan vastakkain kaksi ja rinnakkain kolme tuolia, eli yhteensä 6 tuolia/pöytä (170x80 cm). Kysymys 43 Liitteessä 4 tuote C12 Rivikytkettävä, pinottava pikkutuoli (salituoli): Tarjouspyynnössä yhtenäinen istuin ja selkä puuta. Voidaanko tarjota ao. ominaisuuksilla varustettu tuoli erillisillä istuin selkä osilla? Vastaus 43 Tarjouspyynnön liitteen 4 kohdassa C12 on vaatimuksena yhtenäinen selkä ja istuinosa, joten erillinen istuin ja selkäosa ei täytä vaatimusta. Kysymys 44 Liitteessä 4 tuote C15 Säilytyslaatikko, laatikoiden materiaali: Tarjouspyynnössä laatikot vaneria. Hyväksytäänkö massiivipuu tarjottavaksi? Speksissä runko umpipuuta Hyväksytäänkö koivuvaneri materiaaliksi runkoon? Vastaus 44 Laatikot voivat olla umpi(massiivi)puuta tai vaneria (katso tarjouspyyntöön tehty muutos). Rungon on oltava umpipuuta, koivuvaneri ei täytä rungon vaatimusta. Kysymys 45 Liite 4 C15: Säilytyslaatikostoa pyydetyllä leveysmitalla 100 cm ei löydy vakiomallistosta. Voiko kyseisen tuotteen tarjota valmistajan vakio mitoilla 80 tai 120 cm? Voiko laatikoston runko olla valmistajan vakiomateriaali esim. viilupintainen kalustelevy? Vastaus 45 Tarjouspyyntöä on muutettu: leveys 120 cm (+/- 10%,). Leveys 80 ei täytä vaatimusta. Säilytyslaatikoston rungon tulee olla umpipuuta, joten viilupintainen kalustelevy ei täytä vaatimusta. Kysymys 46 Liitteessä 4 Päiväkotikalusteet D1-3: Voidaanko mittoja 33x33 tarkentaa? Korkeus 79 cm on ilmeisesti tuolin kokonaiskorkeus?
10 Vastaus 46 Tarjouspyyntöä on muutettu kohtien D1-D3 osalta: istuinkorkeus 50 cm, muiden mittojen oltava valmistajan vakiomittoja. Kysymys 47 Liitteessä 4 Päiväkotikalusteet D1-6.: Tarkentaisitteko hyväksytäänkö taivutetusta koivusta valmistetut tuolit (ja sarjan pöydät, joiden jalat ovat myös taivutettua koivua) massiivikoivuna? Tulkitaanko taivutettu koivuvaneri massiivikoivuksi? D4 Lasten korkea pöytä Spekseissä on mainittu materiaali suorakaide 120x60 korkeus 72 cm. Lakattu massiivi koivu. Tarkoitetaanko pöytää jonka kansi on massiivikoivua? Vastaus 47 Koivuvaneri ei ole massiivipuuta, joten se ei täytä massiivikoivu vaatimusta. Kohdassa D4 tarkoitetaan pöytää, jonka kansi on massiivikoivua lakattuna. Kysymys 48 Liitteessä 4 Päiväkotikalusteet D4-5. Voidaanko tarjota laminaattipintaista pöytää esim. koivun värisenä? Lasten pöytien kannen materiaaliksi suositellaan yleensä laminaattia Vastaus 48 Liitteen 4 kohtien D4-5 vaatimuksena on lakattu massiivi koivu. Laminaatti ei täytä vaatimusta. Kysymys 49 Liitteessä 4 Päiväkotikalusteet D7-8. Tarkoitetaanko pöytää, jossa on sarja/ sokkeli kannen alla vai voidaanko tarjota pöytää, jossa on koivujalat kannessa kiinni? Vastaus 49 Koivujalat kannessa kiinni riittää. Kysymys 50 Liitteessä 4 Päiväkotikalusteet D9. Kuvauksessa mainitaan kestävä pinta istuimessa. Voidaanko tarjota massiivikoivuistuinta kestävänä? Yleensä ottaen massiivikoivuinen istuin on paksumpi kuin laminaattipintainen ja siksi voisi ajatella että se on kestävämpi. Hyväksytäänkö laminaattipinnoitteinen koivuvanerirunko? Vastaus 50 Istuin voi olla laminaattia, massiivikoivua lakattuna ym. kestävää pintamateriaalia. Valmis kaluste tulee olla käsitelty. Laminaattipinnoitteista koivuvanerirunkoa ei hyväksytä rungon materiaaliksi, koska liitteessä 4 mainitaan puurunkoinen. Kysymys 51 Liitteessä 4 E1, E2, E3M E6 ja E8: verhoiltujen kalusteiden määrityksissä edellytetään pestävää päällistä. Tarkoitetaanko tällä vesipestävää kangasta? Vastaus 51 Kyllä tarkoitetaan vesipestävää.
11 Kysymys 52 Liite 4 E1: a. Pitääkö tuolin rungon olla kosteussuojattu vai riittääkö kankaan kosteussuojakäsittely? b. Pestävä päällinen; tarkoitetaanko kuiva vai vesipestävää? c. Jos vesipestävää niin missä lämpötilassa 40 vai 60 astetta? d. Irrotettava päällinen koskeeko istuinosaa vai koko tuolin verhoilua? (selkänojat sekä käsinojat) Vastaus 52 a. kosteussuojalla tarkoitetaan rungon + pehmusteiden ja päällikankaan väliin asennettua erillistä kosteusuojamateriaalia, tai päällikangas itsessään voi olla kosteussuojakangasta. Pelkkä kosteussuojakäsittely ei riitä. b. molempia kuiva- ja vesipestävä c. tarjouspyyntöä on muutettu: tulee olla 60 pestävä d. koko tuolin verhoilu pitää olla irrotettava Kysymys 53 Liite 4 E7: Hyväksytäänkö syvyydeksi 80 cm? Vastaus 53 Tarjouspyynnössä syvyydeksi on määritelty 90 cm +/-10%, joten 80 cm syvyys ei täytä vaatimusta. Kysymys 54 Liite 4 E8: Pitääkö tuolin etujaloissa olla pyörät? Vastaus 54 Kyllä (katso tarjouspyyntöön tehdyt muutokset/täsmennykset). Kysymys 55 Liitteessä 4 G2-3: Vahva teräsrunko (hyllykaapit): mikä määrittely vahvalle? Liitteessä 4 (tuoteryhmä G): tuleeko hylly- ja vaatekaappien teräsovien olla koteloituja? Vastaus 55 Kohdissa G2-G3 on lisätty vaatimus vahva teräsrunko: vähintään 0,75 mm paksua kylmävalssattua terästä, vähintään 19 mm:n paksuiset teräskotelo-ovet. Kysymys 56 Liitte 4 G2- G5 (lukittavat hylly- ja vaatekaapit): onko lukko normaali kalustelukko esim. Abloy, Eurolocks yms.? Vastaus 56 Abloy-lukko tai toimittajan tarjoama kalustelukko riittää.
12 Tarjouspyyntöön tehdyt muutokset/täsmennykset (liitteissä muutokset/täsmennykset sinisellä fontilla) Liite 4: Hintaliitteestä on poistettu kohta SFS/EN testien todistukset nro. Em. todistuksen on toimitettava erikseen pyydettäessä ja täten todistuksia ei tarvitse tarjouksen mukana toimittaa. A8: vaatimusta on muutettu laatikoston rungon osalta: runko melamiinia tai laminaattia. A17-A18: käsinojien korkeussäätö on muutettu muotoon korkeus,- leveys- ja syvyyssäätöiset käsinojat B4: kohtaa on muutettu korkeuden osalta: vaatimus 50 cm. B5: kohtaa on muutettu halkaisijan osalta: vaatimus 60 cm. B7-B8: kohtia on muutettu: Liitteen 3 EN normeja ja testivaatimuksia ei vaadita säkkituoleille. C2: kohtaa on muutettu materiaalivaatimuksen osalta: on tarjottava korkeapainelaminaattia. C9 - C10: kohtia on muutettu syvyyden osalta: vaatimus 80 cm. C15: kohtaa on muutettu leveyden ja materiaalivaatimuksen osalta: leveys 120 cm, laatikot umpi(massiivi)puuta/vaneria D1-D3: kohtia on muutettu mittojen osalta: istuinkorkeus 50 cm, muiden mittojen oltava valmistajan vakiomittoja. E1: kohtaa muutettu pesunkestävyyden osalta: 60 pestävä. E8: kohtaa on muutettu/lisätty seuraava vaatimus: tuolin etujaloissa pyörät. G2-G3: Kohtia on muutettu: vahva teräsrunko: vähintään 0,75 mm paksua kylmävalssattua terästä, vähintään 19 mm:n paksuiset teräskotelo-ovet. Liite 5: Sopimuksen kohtaan 6 Asiakkaan vastuuseen lisätään lause: - vastaanottaa tuotteet sovitun toimitusajan mukaisesti.